**รายงานการประเมินตนเอง**


**หมวด 7 ผลลัพธ์การดำเนินการของ ยศ.ทร.**

**ตามเกณฑ์ในคู่มือการประเมินสถานะของหน่วยงานภาครัฐในการเป็นระบบราชการ 4.0**

(ข้อมูลในปี งป.60 - 62 และ งป.63 บางส่วน) ณ 14 ก.ค.63

**7.1 การบรรลุผลลัพธ์ของตัวชี้วัดตามพันธกิจ**


ยศ.ทร.มีพันธกิจหลัก ทั้งหมด 6 ด้าน ประกอบด้วย การผลิตกำลังพลของ ทร. การพัฒนากำลังพลของ ทร. การบริการเครื่องช่วยการศึกษา การประวัติศาสตร์ การอนุศาสนาจารย์ การศึกษาวิเคราะห์ยุทธศาสตร์และการสงครามทางเรือ ทั้งนี้ใน งป.62 ได้เพิ่มพันธกิจหลักอีก 1 ด้าน คือ การประกันคุณภาพการศึกษา ดังนั้น ผลลัพธ์ที่สำคัญตามพันธกิจหลักของ ยศ.ทร. ได้แก่ คุณภาพและมาตรฐานของผู้สำเร็จการศึกษา ผลงานทางวิชาการ/นวัตกรรม มาตรฐานการจัดการศึกษา คุณภาพและมาตรฐานของการให้บริการในด้านต่าง ๆ เพื่อส่งมอบให้กับผู้รับบริการ ผู้มีส่วนได้ส่วนเสีย และเครือข่ายต่าง ๆ ได้นำใช้ประโยชน์ พบว่า ในเรื่องของการจัดการศึกษา มีผู้สำเร็จการศึกษา (หลักสูตรผลิตกำลังพลของ ทร. : หลักสูตร นรจ.รร.ชุมพลฯ) ที่มีผลสัมฤทธิ์ทางการเรียน อยู่ในระดับดีขึ้นไป ในปีการศึกษา 2560 - 2562 อยู่ระหว่างร้อยละ 98 - 100 ซึ่งสูงกว่าค่าเป้าหมายที่กำหนด (≥ ร้อยละ 40) ดังภาพ 7.1-1 และเมื่อนำผลสัมฤทธิ์ทางการเรียนอยู่ในระดับดีขึ้นไปของ นรจ.รร.ชุมพลฯ ไปเปรียบเทียบกับผลสัมฤทธิ์ทางการเรียนอยู่ในระดับดีขึ้นไปของ นจอ.ร.จอ.ยศ.ทอ. (ร้อยละ 71 - 93) ที่มีลักษณะการจัดการศึกษาใกล้เคียงกัน พบว่า ผลสัมฤทธิ์ทางการเรียนอยู่ในระดับดีขึ้นไปของ นรจ.รร.ชุมพลฯ สูงกว่าของ นจอ.รร.จอ.ยศ.ทอ. ทุกปี ดังภาพ 7.1-2



ภาพ 7.1-2



ภาพ 7.1-1

ส่วนหลักสูตรเพื่อการพัฒนากำลังพลของ ทร.ซึ่งมีหลายหลักสูตร ในภาพรวมมีผู้สำเร็จการฝึกอบรม (หลักสูตรพัฒนากำลังพลของ ทร.) ที่มีผลสัมฤทธิ์ทางการเรียนอยู่ในระดับดีขึ้นไป อยู่ระหว่างร้อยละ 30 - 39 ดังภาพ 7.1-3 ซึ่งยังต่ำกว่าค่าเป้าหมายที่กำหนด (≥ ร้อยละ 40) เนื่องจากหลักสูตรมีความหลากหลาย หลายระดับ มีผู้เข้ารับการฝึกอบรมตั้งแต่ชั้นยศ น.อ.พิเศษ ลงมาถึงข้าราชการกลาโหมพลเรือนต่ำกว่า ชั้นสัญญาบัตร ผลสัมฤทธิ์ทางการเรียนอยู่ในระดับดีขึ้นไป มีตั้งแต่ร้อยละ 100 ลงไปจนถึง 13 ซึ่งแตกต่างกันมาก โดยเฉพาะหลักสูตรของ รร.พจ.ฯ เนื่องจากใช้ระเบียบการวัดประเมินผลการศึกษาที่ใช้มานาน โดยยังไม่ได้มีการปรับปรุงแก้ไข จึงทำให้ผลสัมฤทธิ์ทางการเรียนอยู่ในระดับดีขึ้นไป มีจำนวนค่อนข้างน้อย ขณะนี้ได้ดำเนินการแก้ไขไปปรับปรุงระเบียบให้มีความทันสมัยยิ่งขึ้น



ภาพ 7.1-3


ทั้งนี้ผลลัพธ์ของตัวชี้วัดตามพันธกิจอีกด้านหนึ่ง คือ การบริการด้านการประวัติศาสตร์ ซึ่งเป็นตัวชี้วัดใหม่ที่เพิ่งเริ่มดำเนินการในปี งป.63 (เริ่มเก็บข้อมูล 1 - 23 ก.พ.63 และได้หยุดการให้บริการ เนื่องจากการแพร่ระบาดของโรคโควิด-19) พบว่า ร้อยละของจำนวนผู้รับบริการได้รับความรู้เพิ่มขึ้น คิดเป็นร้อยละ 100 ดังภาพ 7.1-4 ซึ่งแสดงให้เห็นว่าผู้มารับบริการทุกคนได้รับความรู้เพิ่มขึ้นหลังจากการมารับบริการด้านประวัติศาสตร์/พิพิธภัณฑ์ทหารเรือ ส่วนผลลัพธ์ด้านการศึกษาวิเคราะห์ยุทธศาสตร์และสงครามทางเรือ นั้น พบว่า มีจำนวนผลงานฯ เป็น 11, 10, 9 เรื่อง มีแนวโน้มลดลงเล็กน้อย แต่ยังคงสูงกว่าค่าเป้าหมายที่กำหนด (≥ 5 เรื่อง) และ ดังภาพ 7.1.5



ภาพ 7.1-4

ภาพ 7.1-5


สำหรับผลลัพธ์ตัวชี้วัดของการบรรลุตามแผนยุทธศาสตร์ นั้น พบว่า ตัวชี้วัดที่สำคัญในแผนปฏิบัติราชการประจำปีของ ยศ.ทร.ที่บรรลุ คิดเป็นร้อยละ 100 ของตัวชี้วัดที่สำคัญในแผนปฏิบัติราชการประจำปีทั้งหมด ทุกปี ดังภาพ 7.1-6 แสดงว่า ยศ.ทร.มีการควบคุม กำกับติดตามให้การดำเนินการเป็นไปตามแผนปฏิบัติราชการประจำปี




ภาพ 7.1-6

**7.2 การบรรลุผลลัพธ์ตามตัวชี้วัดด้านผู้รับบริการและประชาชน**


ผลลัพธ์ที่สำคัญในการตอบสนองความต้องการและความคาดหวังผู้รับบริการ โดยเฉพาะการให้บริการในเรื่องของการจัดการศึกษา พบว่า การบริการหลักของ ยศ.ทร.ในเรื่องของการผลิตและพัฒนากำลังพล ของ ทร. ผู้รับบริการที่เป็นหน่วยรับบรรจุ/หรือหน่วยต้นสังกัดของผู้สำเร็จการศึกษา/ผู้เข้ารับการฝึกอบรม มีผลประเมินความพึงพอใจที่มีต่อผู้สำเร็จการศึกษา/ผู้เข้ารับการฝึกอบรม ในระดับมากขึ้นไป ในภาพรวมของ ทุกหลักสูตรของปี งป.60 - 62 อยู่ระหว่างร้อยละ 93 - 95 ของจำนวนผู้รับการประเมินทั้งหมด ซึ่งสูงกว่า ค่าเป้าหมายที่กำหนด (≥ ร้อยละ 70) และมีแนวโน้มสูงขึ้น ดังภาพ 7.2-1 และรายละเอียดในแต่ละหลักสูตร ดังภาพ 7.2-2 สำหรับผู้ที่มีส่วนได้ส่วนเสียที่มีส่วนเกี่ยวข้องกับการจัดการศึกษาโดยตรง คือ ผู้เรียน/ผู้เข้ารับการฝึกอบรมในแต่ละหลักสูตร พบว่า มีผลประเมินความพึงพอใจที่มีต่อการจัดการศึกษาในแต่ละหลักสูตรในระดับมากขึ้นไป ในภาพรวมของทุกหลักสูตรของปี งป.60 - 62 อยู่ระหว่างร้อยละ 91 - 94 ของจำนวนผู้รับการประเมินทั้งหมด ซึ่งสูงกว่าค่าเป้าหมายที่กำหนด (≥ ร้อยละ 70) ดังภาพ 7.2-3 และรายละเอียดในแต่ละหลักสูตร ดังภาพ 7.2-4




ภาพ 7.2-1



ภาพ 7.2-2




ภาพ 7.2-3




ภาพ 7.2-4

ส่วนผลลัพธ์ของการบริการหลักด้านอื่น ๆ ของ ยศ.ทร. ในส่วนที่เหลือ ได้แก่ ด้านการประวัติศาสตร์ ด้านการบริการเครื่องช่วยการศึกษา ด้านการอนุศาสนาจารย์ ด้านการศึกษาวิเคราะห์ยุทธศาสตร์ และด้านการประกันคุณภาพการศึกษา พบว่า ในปี งป.60 - 62 ผู้รับบริการมีผลประเมินความพึงพอใจที่มีต่อการให้บริการ ในระดับมากขึ้นไป ในภาพรวมของทุกการบริการ อยู่ระหว่างร้อยละ 91 - 97 ของจำนวนผู้รับการประเมินทั้งหมด ถึงแม้ว่าจะมีแนวโน้มลดลง แต่ยังคงสูงกว่าค่าเป้าหมายที่กำหนด (≥ ร้อยละ 70) ดังภาพ 7.2-5




ภาพ 7.2-5

สำหรับผลลัพธ์ด้านความผูกพันและการให้ความร่วมมือที่มีผู้รับริการ/ผู้มีส่วนได้ส่วนเสียที่เข้าร่วมกิจกรรมที่สร้างความร่วมมือระหว่างบุคลากรในองค์กรกับหน่วยงานภายนอก ได้แก่ กิจกรรมประชุมวิชาการ กิจกรรมการจัดนิทรรศการ KM กิจกรรมแนะแนวการศึกษา และกิจกรรมเดินวิ่งการกุศล พบว่า ในปี งป.60 - 62 มีจำนวนผู้เข้าร่วมกิจกรรม ร้อยละ 96 - 103 ของจำนวนผู้เข้าร่วมกิจกรรมตามแผนที่กำหนด ซึ่งสูงกว่า ค่าเป้าหมายที่กำหนดทุกปี (≥ ร้อยละ 80) ดังภาพ 7.2-6 ในส่วนของความผูกพันและการให้ความร่วมมือที่มีผู้รับบริการ/ผู้มีส่วนได้ส่วนเสียที่เป็นนักศึกษา/นายทหารนักเรียนจากมิตรประเทศหรือหน่วยงานภายนอกเข้าร่วมกิจกรรมภายในหน่วย ในภาพรวมคิดเป็นร้อยละ 100 ของจำนวนนักศึกษา/นายทหารนักเรียนมิตรประเทศ/หน่วยงานภายนอกทั้งหมด ดังภาพ 7.2-7 ซึ่งแสดงว่าผู้รับบริการ/ผู้มีส่วนได้ส่วนเสีย มีความผูกพันและให้ความร่วมมือเป็นอย่างดีกับ ยศ.ทร.




ภาพ 7.2-6




ภาพ 7.2-7

**7.3 การบรรลุผลลัพธ์ตามตัวชี้วัดด้านการพัฒนาบุคลากร**

ผลลัพธ์ตัวชี้วัดด้านการพัฒนาบุคลากรด้านนวัตกรรม พบว่า ยศ.ทร.มีการส่งเสริมให้ครู อาจารย์ และนักวิจัย ได้พัฒนาศักยภาพตนเองในการจัดทำผลงาน/บทความ/งานวิจัย/นวัตกรรม เพื่อนำใช้ประโยชน์ต่อการเรียนการสอนและตอบสนองความต้องการของ ทร. ในปี งป.60 - 62 มีผลงานฯ จำนวน 30, 20 และ 66 เรื่อง ตามลำดับซึ่งสูงกว่าค่าเป้าหมายที่กำหนด (≥ 12 เรื่อง) ซึ่งมีแนวโน้มที่ดี ดังภาพ 7.3-1 ส่วนผลลัพธ์ด้านการเรียนรู้และผลของการพัฒนา พบว่า บุคลากรที่เป็นกำลังพลหลักของ ยศ.ทร.ได้รับการอบรม/พัฒนาตรงตามหน้าที่ ในปี งป.60 - 62 คิดเป็นร้อยละ 89 - 96 ของจำนวนบุคลากรหลักทั้งหมด ซึ่งสูงกว่าค่าเป้าหมาย ที่กำหนด (≥ ร้อยละ 50) และมีแนวโน้มลดลงเล็กน้อย ดังภาพ 7.3-2 แสดงว่า ยศ.ทร.ให้ความสำคัญกับการพัฒนากำลังพลที่เป็นบุคลากรหลักของ ยศ.ทร.




ภาพ 7.3-1




ภาพ 7.3-2

ขณะเดียวกันผลลัพธ์ด้านความก้าวหน้าและการก้าวขึ้นสู่ตำแหน่งตามแผน นั้น ยศ.ทร. สนับสนุนให้กำลังพลได้มีโอกาสเจริญเติบโตและก้าวขึ้นสู่ตำแหน่งที่สูงขึ้น พบว่า ในปี งป.60 - 62 มีบุคลากรของ ยศ.ทร. ที่สอบเลื่อนฐานะได้ คิดเป็นร้อยละ 10, 26 และ 25 ของจำนวนบุคลากรของ ยศ.ทร.ที่เข้าสอบทั้งหมด ซึ่งสูงกว่าค่าเป้าหมายที่กำหนด (≥ ร้อยละ 10) และมีแนวโน้มลดลงเล็กน้อย ดังภาพ 7.3-3




ภาพ 7.3-3

ส่วนผลลัพธ์ด้านบุคลากรที่ได้รับการแต่งตั้งให้ไปร่วมในภาคีเครือข่ายภายนอกทั้งระดับชาติและนานาชาตินั้น ยศ.ทร. สนับสนุนให้กำลังพลเข้าร่วมกิจกรรมกับเครือข่ายภายนอกทั้งระดับชาติและนานาชาติพบว่า ในปี งป.60 - 62 มีกิจกรรมภายนอกที่มีบุคลากรของ ยศ.ทร.ไปเข้าร่วม จำนวน 3, 3 และ 4 กิจกรรม ซึ่งต่ำกว่าค่าเป้าหมายที่กำหนด (≥ 5 กิจกรรม) และเริ่มมีแนวโน้มที่ดี ดังภาพ 7.3-4



ภาพ 7.3-4


สำหรับผลลัพธ์ด้านการเข้าร่วมอาสาสมัครในโครงการที่ตอบสนองนโยบายหน่วยงาน ยศ.ทร.ได้สนับสนุนให้กำลังพลเข้าร่วมตามกิจกรรมจิตอาสาตามนโยบายของ ทร./รัฐบาล พบว่า ในปี งป.60-62 มีบุคลากรที่เข้าร่วมกิจกรรมจิตอาสา คิดเป็นร้อยละ 1-16 ของจำนวนจำนวนบุคลากรทั้งหมด ดังภาพ 7.3-5 ซึ่งผลลัพธ์ต่ำกว่าค่าเป้าหมายที่กำหนด (≥ ร้อยละ 20) เนื่องจากเป็นตัวชี้วัดใหม่ที่เริ่มกำหนดในปี งป.63 และไม่ได้บันทึกข้อมูลครบทุกครั้งที่จัดกิจกรรม




ภาพ 7.3-5

**7.4 การบรรลุผลลัพธ์ตามตัวชี้วัดด้านการเป็นต้นแบบ**

ผลลัพธ์ด้านการบรรลุผลลัพธ์ตามตัวชี้วัดด้านการเป็นต้นแบบ ในด้านการได้รับรางวัลหรือการยกย่องจากภายนอกนั้น (ตัวชี้วัดที่ 1, 4 และ 5) ยังไม่มีข้อมูลปรากฎ ส่วนด้านจำนวน Best practice นั้น ยศ.ทร ส่งเสริมให้ทุกหน่วยได้จัดทำ Best practice ใช้ในการปฏิบัติงาน ในปี งป. 60 - 62 คิดเป็นร้อยละ 100 ทุกปี ดังภาพ 7.4-1 และในขณะเดียวกันมีองค์กร/หน่วยงานภายนอกที่เข้าร่วมกิจกรรมหรือศึกษาดูงานแลกเปลี่ยนการเรียนรู้ ในปี งป. 60 - 62 มีจำนวน 3, 3 และ 2 หน่วย ซึ่งต่ำกว่าค่าเป้าหมายที่กำหนด (≥ 3 หน่วย) และมีแนวโน้มลดลง ดังภาพ 7.4-2




ภาพ 7.4-1




ภาพ 7.4-2

**7.5 การบรรลุผลลัพธ์ตามตัวชี้วัดด้านผลกระทบต่อเศรษฐกิจ สังคม สาธารณสุข และสิ่งแวดล้อม**

ผลลัพธ์ด้านการบรรลุผลของตัววัดร่วม ยศ.ทร.เลือกตัวชี้วัดเกี่ยวกับการจัดประชุมวิชาการที่มีหน่วยงานภายนอกที่ให้ความร่วมมือในการจัดประชุมวิชาการ พบว่า ในปี งป.60 - 62 มีหน่วยงานภายนอก ที่ให้ความร่วมมือในการจัดประชุมวิชาการ คิดเป็นร้อยละ 100 ของจำนวนหน่วยงานที่ประสานขอรับการสนับสนุนทั้งหมด ดังภาพ 7.5-1 แสดงว่า ยศ.ทร.มีการวางแผนและประสานงานกับหน่วยงานภายนอก จนทำให้การจัดประชุมวิชาการที่ต้องอาศัยความร่วมมือจากหน่วยงานภายนอกสำเร็จลุล่วงด้วยดี และตัวชี้วัดอีกด้านหนึ่งที่เกี่ยวข้องกับสถานศึกษาต่าง ๆ ในประเทศที่ให้ความร่วมมือในการจัดกิจกรรมแนะแนวการศึกษาเพื่อประชาสัมพันธ์เชิญชวนให้ผู้เรียนจากสถานศึกษาต่าง ๆ มาสมัครเพื่อสอบคัดเลือกเข้าเป็น นรจ. พบว่า ในปี งป.60 - 62 มีสถานศึกษาภายนอกที่ให้ความร่วมมือในการจัดกิจกรรมแนะแนวการศึกษา คิดเป็นร้อยละ 100 ของจำนวนสถานศึกษาภายนอกตามแผนที่กำหนด ทุกปี ดังภาพ 7.5-2






ภาพ 7.5-2

ภาพ 7.5-1


ส่วนผลลัพธ์ด้านการวัดผลกระทบจากการดำเนินการที่มีต่อด้านสังคม พบว่า ในปี งป.60 - 62 ยศ.ทร.ได้จัดกิจกรรมที่ลดผลกระทบต่อด้านสังคม จำนวน 13, 13 และ 6 กิจกรรม ถึงแม้ว่าจะมีแนวโน้มลดลงแต่ยังคงสูงกว่าค่าเป้าหมายที่กำหนด (≥ 2 กิจกรรม) ดังภาพ 7.5-3



ภาพ 7.5-3

**7.6 การบรรลุผลลัพธ์ตามตัวชี้วัดด้านด้านการลดต้นทุน สร้างนวัตกรรม และการจัดการกระบวนการ**

ผลลัพธ์ด้านการลดต้นทุน พบว่า ยศ.ทร.ได้มีการปรับปรุงการทำงานโดยการลดต้นทุนการทำงาน (มีข้อมูลเฉพาะในปี งป.62) จำนวน 7 กระบวนการ ซึ่งสูงกว่าค่าเป้าหมายที่กำหนด (≥ 3 กระบวนการ) และมีการปรับปรุงการทำงานโดยการใช้เทคโนโลยีดิจิทัล จำนวน 30 กระบวนการ ซึ่งสูงกว่าค่าเป้าหมายที่กำหนด (≥ 3 กระบวนการ) ดังภาพ 7.6-1



ภาพ 7.6-1


กระบวนการที่มีการปรับปรุงการทำงาน โดยการลดต้นทุนการทำงาน ในปี งป.62 จำนวน 7 กระบวนการ ได้แก่

1. CP2.1.2 กระบวนการจัดอบรม
2. CP4.3 กระบวนการวัด ประเมินผล และตัดสินผลการฝึกอบรม
3. SP1.2 กระบวนการตรวจสอบและประเมินคุณภาพ
4. SP4.3 กระบวนการจัดทำเอกสารดิจิตอล
5. SP8.1 กระบวนการรับ-ส่งเอกสาร
6. SP9.1 กระบวนการจัดซื้อ
7. SP9.2 กระบวนการจัดจ้าง

กระบวนการที่มีการปรับปรุงการทำงาน โดยการใช้เทคโนโลยีดิจิทัล ในปี งป.62 จำนวน 30 กระบวนการ ได้แก่

1. CP1.1.2.1 กระบวนการจัดการศึกษาภาควิชาการ
2. CP1.1.2.2.1 กระบวนการฝึกอบรมวิชาชีพทหารเรือภาคทฤษฎี
3. CP1.1.3.2 กระบวนการวัดและประเมินผลภาควิชาการและวิชาชีพทหารเรือ
4. CP1.1.3.3 กระบวนการวัดและประเมินผลภาคปฏิบัติ (ภาคสนาม/ภาคทะเล)
5. CP1.1.3.4 กระบวนการวัดและประเมินผลการปลูกฝัง/สร้างความเป็นทหารเรือ
6. CP2.1.2 กระบวนการจัดอบรม
7. CP2.1.3 กระบวนการวัด ประเมินผล และตัดสินผล
8. CP2.2.1 กระบวนการจัดกำลังพลเข้ารับการอบรม
9. CP2.2.2 กระบวนการจัดการอบรม
10. CP2.2.3 กระบวนการวัด ประเมินผล และตัดสินผลการอบรม
11. C4.2 กระบวนการจัดการฝึกอบรม
12. CP4.3 กระบวนการวัด ประเมินผล และตัดสินผลการฝึกอบรม
13. CP6.2 กระบวนการให้บริการเครื่องช่วยการศึกษา
14. CP7.1 กระบวนการจัดเก็บรักษาเอกสารที่มีคุณค่าทางประวัติศาสตร์
15. CP7.2 กระบวนการจัดเก็บรักษาวัตถุพิพิธภัณฑ์
16. CP7.3 กระบวนการให้บริการและเผยแพร่ข้อมูลด้านประวัติศาสตร์และพิพิธภัณฑ์
17. SP1.2 กระบวนการตรวจสอบและประเมินคุณภาพ
18. SP3.1 กระบวนการจัดแสดงปาฐกถา
19. SP3.2 กระบวนการจัดทำนิตยสารนาวิกศาสตร์
20. SP3.3 กระบวนการจัดทำวารสารนาวิกาธิปัตย์สาร
21. SP4.2 กระบวนการจัดการหนังสือและสื่อสารสนเทศ
22. SP4.3 กระบวนการจัดทำเอกสารดิจิตอล
23. SP4.4 กระบวนการให้ยืมหนังสือและสื่อสารจิตอล
24. SP8.1 กระบวนการรับ-ส่งเอกสาร
25. SP8.2.1 กระบวนการย้ายบรรจุกำลังพล
26. SP8.2.2 กระบวนการคัดเลือกบุคคลพลเรือนเป็นพนักงานราชการ
27. SP8.2.3 กระบวนการพิจารณาบำเหน็จประจำปี
28. SP9.1 กระบวนการจัดซื้อ
29. SP9.2 กระบวนการจัดจ้าง
30. SP11.1 กระบวนการจัดทำองค์ความรู้ของกรมยุทธศึกษาทหารเรือ

ผลลัพธ์ด้านนวัตกรรมของการปรับปรุงกระบวนการ พบว่า ยศ.ทร.ได้มีการปรับปรุงการทำงาน จนทำให้เกิดนวัตกรรม ในปี งป.62 จำนวน 7 นวัตกรรม ซึ่งสูงกว่าค่าเป้าหมายที่กำหนด (≥ 3 นวัตกรรม) ดังภาพ 7.6-2 ได้แก่



ภาพ 7.6-2

1. กปศ.ยศ.ทร. จัดทำเรื่อง เครื่องตัดโฟมชนิดพกพาเพื่องานอนุรักษ์เชิงป้องกัน เกิดจากการอนุรักษ์เชิงป้องกัน เพื่อคงสภาพวัตถุพิพิธภัณฑ์ให้มีอายุงานนานขึ้น จนกว่าจะมีวิธีการในอนาคตที่ดีกว่ามาทดแทน

2. ศภษ.ยศ.ทร. จัดทำเรื่อง การจัดทำสื่อการเรียนการสอนภาษาอังกฤษแบบอเมริกัน (ALC) ด้วยตนเองผ่านแอปพลิเคชั่นบนโทรศัพท์มือถือ เกิดจากการพัฒนาสื่อการเรียนการสอนภาษาอังกฤษด้วยตนเองผ่านแอปพลิเคชั่นบนโทรศัพท์มือถือ ไปประยุกต์ใช้ในการจัดทำสื่อการสอนในการฝึกฝนตนเองในรูปแบบต่าง ๆ ได้หลากหลายมากขึ้น ทำให้ผู้ใช้งานมีทางเลือกในการฝึกฝนภาษาอังกฤษมากขึ้น

3. กบศ.ยศ.ทร. จัดทำเรื่อง กระบวนการให้บริการเครื่องช่วยการศึกษา เพิ่มประสิทธิภาพการผลิตบัตรนักศึกษา และบัตรแสดงตน กรมยุทธศึกษาทหารเรือ เกิดจากเป็นการจัดเก็บองค์ความรู้ในการปฏิบัติงาน ได้รวบรวมวิธีและขั้นตอน รวมถึงแนวทางเพิ่มประสิทธิภาพในการผลิตบัตรให้เป็นแนวทางในการจัดทำครั้งต่อ ๆ ไป


4. รร.ชต.ยศ.ทร. จัดทำเรื่อง การพัฒนากระบวนการจัดการศึกษาที่เป็นเลิศ เพื่อผู้รับบริการ เกิดจากการปรับปรุงกระบวนการให้มีประสิทธิภาพครอบคลุมทุกด้าน โดยการจัดทำตารางสอนอิเล็กทรอนิกส์ เพื่อให้นักเรียนสามารถเข้าถึงข้อมูลตารางสอน เอกสารประกอบการบรรยาย และการประเมินอาจารย์ผู้สอน ผ่านระบบมือถือ โดยใช้ Google Form ซึ่งเป็น Apps ในกลุ่มของ Google Drive

5. ฝวก.ยศ.ทร. จัดทำเรื่อง เรื่อง การพัฒนากระบวนการการเรียนการสอนหมวดวิชาปฏิบัติการทางทหารของหลักสูตรพรรคนาวิน และการพัฒนาระบบการใช้ห้องเรียนเสมือนจริง (E-learning) เกิดจากการพัฒนาต่อยอดและขยายผลจากองค์ความรู้เดิมในการจัดทำสื่อการเรียนการสอน “Teaching Module” ซึ่งจะเป็นแนวทางให้กับนักศึกษาได้เตรียมตัวก่อนเข้ารับการศึกษา

6. รร.ชุมพลฯ ยศ.ทร. จัดทำเรื่อง ระบบเบิก-คืน และตรวจสอบอาวุธปืน เพื่อเพิ่มประสิทธิภาพในการเบิก-คืน และตรวจสอบอาวุธปืน เกิดจากแนวความคิดที่ต้องการนำเทคโนโลยีในปัจจุบันมาพัฒนาระบบเบิก-คืน และตรวจสอบอาวุธจากเดิมให้มีประสิทธิภาพมากขึ้น


7. รร.พจ.ยศ.ทร. จัดทำเรื่อง การจัดทำตำราอิเล็กทรอนิกส์ (E-Book) เกิดจากการจัดทำตำราอิเล็กทรอนิกส์ เพื่ออำนวยความสะดวกให้แก่นักเรียน ครูช่วยสอน และผู้ที่มีความสนใจในงานด้านวิชาการ สามารถเข้ามาศึกษาและค้นคว้าหาความรู้ในตำราอิเล็กทรอนิกส์ได้

ผลลัพธ์ด้านการปรับปรุงจากการใช้ดิจิทัลเทคโนโลยี พบว่า ยศ.ทร.ได้มีการปรับปรุงการทำงาน โดยใช้ดิจิทัลเทคโนโลยี ในปี งป.62 จำนวน 8 กระบวนการ ซึ่งสูงกว่าค่าเป้าหมายที่กำหนด (≥ 5 กระบวนการ) ดังภาพ 7.6-3



ภาพ 7.6-3

ผลลัพธ์ด้านประสิทธิผลของการบรรเทาผลกระทบด้านภัยพิบัติต่าง ๆ พบว่า ยศ.ทร.ได้มีการจัดอบรมหรือฝึกซ้อมแผนบริหารความต่อเนื่องในสภาวะวิกฤติ หรือแผนเผชิญเหตุ ในปี งป.60 - 62 จำนวน 2, 0 และ 1 ครั้ง ซึ่งได้ตามค่าเป้าหมายที่กำหนด (≥ 1 ครั้ง) ดังภาพ 7.6-4 ซึ่งใน งป.62 ได้มีการจัดอบรมการใช้ระบบกล้องวงจรปิดในพื้นที่ ยศ.ทร.ให้แก่นายทหารเวรประจำวัน จำนวน 63 นาย เมื่อวันที่ 8 ส.ค.62 ณ ห้องสารสนเทศชั้น 3 อาคาร สรส.ยศ.ทร.



ภาพ 7.6-4

หมายเหตุ

1. ใน งป.63 ยศ.ทร.ได้มีการปรับปรุงที่สำคัญและค่าเป้าหมายในหมวด 7ฯ จากคุณภาพการบริหารจัดการภาครัฐ พ.ศ. 2558 เป็น เกณฑ์ในคู่มือการประเมินสถานะของหน่วยงานภาครัฐในการเป็นระบบราชการ 4.0 โดยมีการ**ยกระดับคุณภาพของตัวชี้วัดที่สำคัญให้สูงขึ้**น เช่น เปลี่ยนจากตัวชี้วัด “ร้อยละของจำนวนผู้สำเร็จการศึกษา” เป็น “ร้อยละของจำนวนผู้สำเร็จการศึกษาในระดับดีขึ้นไป” และ “ค่าเฉลี่ยผลประเมินความพึงพอใจ” เป็น “ร้อยละของจำนวนผู้ตอบแบบประเมินความพึงพอใจในระดับมากขึ้นไป” เป็นต้น นอกจากนี้ยังได้**เพิ่มตัวชี้วัดที่สะท้อนประสิทธิผลของการบริการตามภารกิจหลัก**ของ ยศ.ทร. คือ “ร้อยละของจำนวนผู้รับบริการได้รับความรู้ (ด้านประวัติศาสตร์) เพิ่มขึ้น”

2. ผลลัพธ์การดำเนินการตามตัวชี้วัดที่สำคัญส่วนใหญ่ มีแนวโน้มดีขึ้น (16/28 = 57.15 % มากกว่าร้อยละ 50)

3. จากการประเมินตนเองของหมวด 7ฯ (ข้อมูล ณ 14 ก.ค.63) พบว่า ผลลัพธ์การดำเนินการใน งป.62 บรรลุตามค่าเป้าหมายที่กำหนด จำนวน 21 ตัวชี้วัด จากจำนวนตัวชี้วัดทั้งหมด 28 ตัวชี้วัด คิดเป็นร้อยละ 75.00 ตรงกับระดับ Significance

................................................................................

ตรวจถูกต้อง

 น.อ.หญิง

(ชมภู พัฒนพงษ์)

เลขานุการคณะทำงานย่อยหมวด 7ฯ และ

นปก.ฯ ช่วยปฏิบัติราชการ ยศ.ทร.

14 ก.ค.63

**รายงานการประเมินตนเอง**

**ตามเกณฑ์ในคู่มือการประเมินสถานะของหน่วยงานภาครัฐ**

**ในการเป็นระบบราชการ 4.0**

**หมวด 7 ผลลัพธ์การดำเนินการ**

**กรมยุทธศึกษาทหารเรือ**

|  |
| --- |
|  |
|  |
|  |

**โดย คณะทำงานย่อยหมวด 7 ยศ.ทร.**

(ข้อมูล ณ 14 ก.ค.63)